cyanic-selkie/wikianc huggingface dataset:
Surmaeskadron
Surmaeskadrone võib toetada omamaine või välisriigi valitsus (riigiterrorism). Need võivad koosneda salapolitsei jõududest, sõjaväestatud rühmadest või valitsuse sõduritest ja politseinikest. Surmaeskadronid võivad olla korraldatud ka omakaitseväe üksustena.
Kui surmaeskadronid ei ole asukohariigi juhtimise all, siis võivad need koosneda mässajate või organiseeritud kuritegevuse jõududest.
Kohtuvälised tapmised ja karistussalgad on ajalooliselt laialt levinud Iraagis,   El Salvadoris, Afganistanis, Bangladeshis, Pakistanis, Indias,    Sri Lankas, mitmetes Ekvatoriaal-Aafrika riikides ja piirkondades,   Jamaical, paljudes Lõuna-Ameerika osades,  Usbekistanis, Tai piirkondades ja Filipiinidel.
Niekerkshoop
Niekerkshoop on linn Lõuna-Aafrika Vabariigis Põhja-Kapimaa provintsis Pixley ka Seme ringkonnas Siyathemba vallas.
Asula rajati 1902. aastal, linnaõigused sai 1904. aastal. Niekerkshoop on saanud nime vendade Van Niekerkide järgi, kelle farmi maadele linn rajati.
Lõuna-Aafrika Vabariigi 2011. aasta rahvaloenduse andmetel oli Niekerkshoopi elanikest värvilisi 91,80%, mustanahalisi aafriklasi 6,61%, valgeid 0,82%, India või Aasia päritolu inimesi 0,27% ja teisi 0,44%. Afrikaani keelt pidas emakeeleks 95,84%, tsvana keelt 1,37%, koosa keelt 0,77% ja suulu keelt 0,71%.
Saraatovi kubermang
Sara(a)tovi kubermang oli Venemaa keisririigi ja Venemaa NFSV haldusüksus (kubermang). Kubermangu administratiivne keskus oli Saraatov. Kubermang eksisteeris aastatel 1797–1928. 1851–1918 oli kubermang jaotatud 10 maakonnaks.
Xueyantuo'd
Xueyantuod' (薛延陀) olid turgi rahvas Aasias. Nad eraldusid 628 tiele ' dest.
Ajalugu
Alguses olid xueyantuod kaks sugukonda, xued (薛) ja yantuo'd (延陀); esimesed vallutasid viimased. Sugukonda valitses Yilide (一利咥). Varsti hõim suurenes ning sai tiele ' de (teleuutide) seas suurimaks. Paljud kombed olid sarnased Türgi kaganaadi omadega.
Aastal 605 hukkas Taman-khaan (täpsemalt tema nõunikud, sest khaan oli alaealine) tiele'de vanemad ja algas türkide vastane ülestõus. Ülestõusnud kuulutasid xueyantuo'de juhi Yishibo (乙失缽) Yede-khaaniks (野咥可汗), tema staap oli Yanmoshani (燕末山) mägedes. Shegui-khaani valitsemise ajal pani Yede-khaan oma volitused maha ning tunnistas end türkide vasalliks. Mõned uiguuri hõimud eelistasid idapoolset valitsejat Šibir-khaan Türk-šadi.
Aastal 628 läks 70 000 xueyantuode jurtat üle Kat Il-khaan Bagadur-šadi poolele, kuid juba mõne kuu pärast Bagadur-khaani positsioonid nõrgenesid ning osa xueyantuodest läks üle Yinan-khаani (夷男) poolele.
Aastal 629 otsustas Hiina keiser Taizong (Li Shimin) sõlmida Yinaniga liidu ning saatis tema juurde youzi qianqiun Ciao Shiwangi (喬師望), et see annaks Yinanile litauri, lipu ja üriku, millega ta kuulutatakse Zhengzhu-piga-kagaaniks (真珠毗伽可汗). Yinan võttis saatkonna vastu ja saatis keisrile kingitusi. Staabi paigutas ta Yuduzuni mägedesse (郁督軍山). Ta allutas palju uiguure ja laiendas oma valdused mohe'deni idas, läänekhaganaadini läänes, Gobi kõrbeni lõunas ja Zuiluni jõeni (俱倫水) põhjas.
27. märtsil 630 saavutasid xueyantuo'd liidus hiinlastega idakaganaadi üle hävitava võidu, nii et kagaan Illig (Kat Il-khaan Bagadur-šad) põgenes. Pärast seda valitsesid xueyantuo'd suurt osa põhjastepist, asudes elama lõuna poole Hiinale lähemale. Nüüd sai Yinan koguda kuni 200 000 sõdurit ning jagas oma väe kaheks aimakiks – põhja- ja lõunaaimakiks (see on ebaharilik, tavaliselt oli lääne- ja idaaimakk) ning andis need valitseda oma poegadele Dadushe'le (大度設) ja Tulishi'le (突利失).
Aastal 632 lõid nad tagasi läänekaganaadi kagaani Si Yabgu väe. Nad alistasid seejärel karlukid Ulunguri ja Irtõši ääres ning Jenissei kirgiisid. Aastal 634 tapeti Dubu (Ashina Shier), üks nende suuremaid rivaale ja läänekaganaadi idaosa valitseja.
Pärast seda olid xueyantuo'd hiinlastega sõbralikus vahekorras. Aastal 638 kuulutas keiser Yinani pojad nooremateks kagaanideks. See kestis kuni 639. aastani, mil Ashina Jiedushuai (阿史那结社率), kelle Hiina keiser oli välja ajanud, võttis ette röövretke. Koos oma vennapoja Ashina Heluohu'ga (阿史那贺逻鹘) võitis ta xueyantuo 'sid. Osa elanikest küüditati põhja poole Ordose platood ning Ashina Heluohu rajas uue idakaganaadi, mis allus läänekaganaadile ja millest sai xueyantuo'de vaenlane.
Aastal 641 asustati uiguuride valdustesse Hiina määratud Türgi khaan Li Simo (李思摩) ehk Ashina Simo (阿史那思摩) ehk Yiminishusili-khaan. Uiguuridele see ei meeldinud, kuid nad ei näidanud seda välja. Varsti sai Yinan teada, et seoses pidustustega Taishanil viis keiser osa piirivalvevägesid ära, ning kagaan otsustas Simoga arved õiendada. Ta käskis oma pojal Dadushel koguda 200 000 sõdurit 4 hobusega sõduri kohta ning rünnata Simo'd. Simo jõudis põgeneda ja kandis keisrile ette; viimane saatis kindral Zhang Ziani (都督張儉) piiri kaitsma. Dasushe jälitas Simo'd Hiina müürini, kuid too jõudis sellest läbi. Appi tuli sõjaline asehaldur (道行軍總管) Li Zi (李勣) 60 000 jalaväelase ja 3000 ratsaväelasega. Et xueyantuodele järele jõuda, valis ta valikratsaväe (突騎) ja -jalaväe, forsseeris lahe ning ruttas xueyantuodele järele. Dadushe ületas Niureni jõe ja valmistus lahinguks. Nad otsustasid võidelda jalaväekorras. Viiendas liinis seisid valmis sõdurid hobustega. Alguses lõid xueyantuod türkidest ratsanikud põgenema, kuid Hiina jalavägi asus tihedatesse kolonnidesse ja kiilus xueyantuode vägede vahele, türgid aga andsid löögi 5. liinile. Xueyantuo'd kaotasid 15 000 hobust ja mitu tuhat meest tapetutena, kuid ka türgid kandsid suuri kaotusi. Hiinlased asusid xueyantuo 'sid jälitama, kuid pakane sundis neid tagasi pöörduma. Xueyantuo'd saatsid saadiku vabandustega keisri juurde. Varsti sõitis kohale Yinani onu Shabolo (沙缽羅), et kosida printsessi, kuid keiser ütles ära.
Šruti (muusika)
Šruti on india muusikas väikseim intervall, mida inimese kõrv suudab tuvastada ning mida laulja või muusikainstrument suudab tekitada.
Xueyantuo'd
Ajalugu
Aastal 642 saatsid xueyantuo'd palju hobuseid, härgi, oinaid ja kaameleid ja kosisid jälle. Keiser jäi nõusse ja andis naiseks printsess Xinxingi (新興公主). Keiser korraldas peo ja kagaani poeg Tulishi jõi valitseja terviseks. Varsti selgus, et xueyantuo'd ei olnud toonud pooligi lubatud pulmaandidest (hobuseid ja lambaid), viidates taudile ja raskele teekonnale. Keiser ja nõunikud otsustasid printsessi mitte naiseks anda, et xueyantuo'd ei läheks oma jõu üle uhkeks.
Aastal 643 ründas Tulishi Dingxiangi. Tema vastu astus välja Li Ji (李勣, Li Shiji) ning jälitas teda piirini. Xueyantuo'd viisid oma väed ära ning pakkusid kohe just nagu pilkena oma abi sõjas Koreaga. Keiser vastas: suundun idasõtta, kui kagaan tahab rünnata, kiirustagu. Kagaan saatis vabandused ja pakkus sõjas reaalset abi. Korea valitseja "Molozhi" (莫離支) kirjutas mohe'de juhile ette Yinan ära osta.
Aastal 645 Yinan haigestus ja suri. Keiser korraldas tema eest ohvritseremoonia. Nõunikud kavatsesid kuulutada kagaaniks Yemani (曵莽), kagaani poja liignaisest, kuid seaduslik poeg Bazhao (拔灼) tappis ta ning kuulutas end Zeli-zuli-shixue-shadomi-kagaaniks (頡利俱利失薛沙多彌可汗). 645. aasta lõpus tungis Hiina vägi kidanite-liaode maadele ja kagaan otsustas rünnata piiri. Keiser tõmbas väed ära ja kagaan loobus sõjaretkest. Kagaan hakkas hävitama oma isa nõunikke ja lähikondlasi, pannes asemele oma inimesi. Uiguur Aboshe teatas Tangi riigi saadikule korratusest xueyantuo'de juures. Sedamööda, kuidas Hiina väed lähenesid, jooksid xueyantuo'd laiali, kagaan aga põgenes türkide juurde, kuid varsti uiguurid tapsid ta. Umbes 60 kuni 70 tuhat xueyantuo'd rändas läände Hiina müürist kaugele ning kuulutasid Zhezhu (真珠) Piga-kagaaniks (毗伽可汗, uiguuri keeles Bilgä). Yinani vennapoeg Dumozhi (咄摩支) kuulutas ta Yiteushi-khaaniks (伊特勿失可汗). Keiser otsustas, et reaalselt valitseb xueyantuo 'sid Dumozhi ning ta tuleb kas allutada või hävitada. Ta saatis Li Ji. Dumozhi kohkus ja kuulutas, et alistub, kuid Li Ji sai teada, et ta valmistab salaja sõdureid ette. Ja Li Ji ründas välkkiirelt,  5000 xueyantuo'd tapeti kohe, 30 000 rauka ja last võeti vangi. Dumozhi alistus hiinlastele ja ta pandi elama Tangi riiki, talle anti maja ja ülalpidamine.
Augustis 646 andsid lõid huihe'd ja hiinlased kaganaadi jäänused lõplikult puruks. Xueyantuo'de viimane juht Abo Dagan  (阿波達幹) kaotas 1000 meest tapetutena ja põgenes.
Varsti pärast 646. aastat tulid tiele'de ja huihe'de hõimupealikud Hiina õukonda, et saada keisri alamateks. Nad nimetati Põhjaprotektoraadi ehk "rahustatud põhja" (安北府) komandantideks (都督, dudu) või prefektideks (刺史, cishi). Stepp jaotati sugukondade vahel.
Mandó (laulja)
Adamantía Stamatopoúlou (Αδαμαντία Σταματοπούλου; esinejanimega Mandó (Μαντώ); sündinud 13. aprillil 1966) on Kreeka laulja.
Friedberg (Steiermark)
Friedberg ([ˈfʁiːtˌbɛʁk]) on vald (Gemeinde) ja kuurort Austrias Steiermargi liidumaal Hartberg-Fürstenfeldi ringkonnas.
pisi|tühi|Vaade õhust
Majandus ja taristu
Friedbergi rongijaam pakub sihtkohtadeks Wiener Neustadti, Viini, Hartbergi ja Fehringit. Friedbergi läbivad 3 rongiliini: Thermenbahn, Wechselbahn ja Pinkatalbahn.
Helmut Piir
Helmut Evald Piir (24. märts 1924 Võru – 14. detsember 1976 Vancouver) oli eesti vaimulik.
Lõpetas Võru gümnaasiumi. Sõja ajal põgenes Saksamaale. Oli Saksamaal Ameerika tsoonis Bambergis põgenikelaagris. Hakkas aastal 1946 õppima usuteadust Erlangeni ülikoolis, kuulutades jumalasõna põgenikelaagreis, eelkõige Bambergis. Asus aastal 1948 USA-sse ning õppis usuteadust St. Olaf College'is ja Lutheran Theological Seminary St. Paulis. Viimase lõpetas ta 1952. aastal. 25. mail 1952 ordineeriti ta õpetajaametisse.
Aastatel 1952–1964 oli ta Ameerika koguduse abiõpetaja Minnesota osariigis Como Park Lutheran Churchis, hooldades ka eestlasi Winnipegi linnas Kanadas. Kuna praost Manivald Heinam Vancouveris läks emerituuri, kolis Helmut Piir Minnesotast Vancouverisse. EELK Vancouveri koguduse õpetaja oli ta 1965–1976. Aastal 1973 sai ta Kanada praostkonna abipraostiks, mõni kuu hiljem praostiks. Kanada praost oli ta aastatel 1973–1976.
Isiklikku
Oli abielus Helme Põlluga. Sellest abielust sündis neli last. Poeg Gustav Piir oli Toronto Peetri ja Tallinna Toompea Kaarli koguduse õpetaja ning on praegu Tallinna Püha Vaimu koguduse õpetaja. Abikaasa isa Peeter Põld oli teoloogi haridusega Eesti haridus- ja riigitegelane. Abikaasa vend Agu Põld oli Vigala ja Saarde koguduse õpetaja, abikaasa vend Toomas Põld oli luterlik pastor Saksamaal ja E.E.L.K. Saksamaa praostkonna praost. Tema emapoolse vanaisa vend oli Karula koguduse õpetaja Heinrich Ewald Paslack.
Jamaica laht
pisi|Jamaica lahe kaart Jamaica laht (inglise keeles Jamaica Bay) on laguun, mis asub Long Islandi lõunaküljel saare läänepoolseima osa lähedal. Laht on ühenduses New Yorgi alamlahega läänes ning seda eraldab Atlandi ookeanist Rockaway maasäär lõunas.
Lahte ulatub John F. Kennedy rahvusvaheline lennujaama stardirada.
X++
X++ on klassipõhine objektorienteeritud programmeerimiskeel, mis kombineerib keelte Java, BASIC, C++ ja SQL elemente.
Lõhmuse põik
Tänav asus kahel pool Lõhmuse teed. 2016. aastal pandi senise Lõhmuse põigu osadele nimeks Kontpuu tee, Läätspuu tee, Pukspuu tee ja Tuhkpuu tee.
Ribbesbüttel
Ribbesbüttel on vald Saksamaal Alam-Saksi liidumaal Gifhorni kreisis.
Valla pindala on 24,51 km². 31. detsembril 2015 elas seal 2015 inimest. Valda kuuluvad järgmised külad: Ausbüttel, Druffelbeck, Ribbesbüttel, Vollbüttel ja Warmbüttel.
pisi|tühi|püsti|Luterlik kirik
Surnutepüha
Surnutepüha ehk igavikupühapäev on luterlikus kirikus tähistatav püha, mida peetakse viimasel pühapäeval enne advendiaega. Alguse sai see Preisimaalt 1816. aastal, mil Friedrich Wilhelm III selle nii määras.
Albert Jürisson
Albert Jürisson (31. august 1899 – 20. juuni 1929) oli Eesti sõjaväelane (leitnant).
Rovanperä
Rovanperä on soomepärane perekonnanimi.
Surnutepüha
Eesti rahvakalendris surnutepüha ei tunta. Eestis peeti 1937. aasta pühade ja puhkepäevade seaduse järgi surnutepüha.
Francisco J. Ayala
pisi|Francisco José Ayala Francisco José Ayala (12. märts 1934 Madrid – 3. märts 2023) oli hispaania päritolu USA bioloog ja filosoof. Ta oli neodarvinist, kes töötas populatsioonigeneetika ja evolutsioonigeneetika alal ning kirjutas muu hulgas bioloogiafilosoofiast ning religiooni ja teaduse vahekorrast.
Elukäik
Francisco José Ayala lõpetas 1955. aastal Madridi Ülikooli. Ta õppis ka teoloogiat ning lõpetas 1960 Salamanca Ülikooli. Samal aastal oli ta lühikest aega katoliku preester ning tutvus Theodosius Dobzhanskyga. Ta õppis 1961–1964 viimase juhendamisel Theodosius Dobzhansky juhendamisel Columbia Ülikoolis, kust ta sai 1963 magistri- ja 1964 doktorikraadi. Algul töötas ta Rockefelleri Ülikoolis. Aastal 1971 sai ta USA kodakondsuse.
1971. aastal sai ta geneetikaprofessoriks California Ülikoolis Davises. 1981. aastal oli ta peatunnistaja kohtuasjas McLean vs. Arkansas Board of Education Arkansases (vaidluse all oli evolutsiooniõpetus koolis). Aastal 1987 asus ta tööle California Ülikooli (Irvine) ökoloogia ja evolutsioonibioloogia osakonnas. Samas ülikoolis sai ta ka filosoofiaprofessori koha.
Teadustöö
Tema peamised uurimisvaldkonnad olid
Vaated
Intelligent design ei ole Ayala järgi usutav, sest organismid on halvasti ehitatud.
Tunnustus
Ta valiti ka Mehhiko Teaduste Akadeemia välisliikmeks ning mitme ülikooli, sealhulgas Kaug-Ida Föderaalse Ülikooli, audoktoriks.
Isiklikku
Tal oli ettevõte, kus kasvatatakse viinamarja armulauaveini jaoks, ning ta oli kunstikoguja.
Ta oli 1984. aastast abielus Hana Ayalaga.
2012. aasta Mali riigipööre
2012. aasta Mali riigipööre sai alguse 21. märtsil, kui valitsuse võimetusega seoses tuareegide ülestõusuga rahulolematud sõdurid ründasid Bamakos, riigi pealinnas, mitmeid asutusi, näiteks presidendipaleed, riigitelevisiooni ja sõjaväe kasarmuid. Mässumeelsed sõdurid, kes nimetasid end Riigi ja Demokraatia Taastamise Riiklikuks Komiteeks (CNRDR), kuulutasid järgmisel päeval, et ametist kukutatud valitsuse president Amadou Toumani Touré on pealinnast põgenenud. Riigipööre mõisteti rahvusvahelisel tasandil "ühehäälselt" hukka, Mali naaberriigid kehtestasid riigile karmid sanktisoonid ning riigi põhjaosa vallutasid kiiresti tuareegi mässulised; Reuters nimetas riigipööret "kohutavaks omaväravaks". Paar nädalat hiljem, 6. aprillil, jõudis hunta Lääne-Aafrika Riikide Majandusühenduse (ECOWAS) esindajatega kokkuleppele, et võim antakse parlemendi esimehe Dioncounda Traoré juhitud üleminekuvalitsuse kätte, vastutasuks loobuvad naaberriigid sanktsioonidest. Järgnevatel päevadel astusid nii Touré kui ka hunta juht Amadou Sanogo tagasi, sellest hoolimata levisid veel 16. mailgi teated, et "riigipöörajate käes võib olla riigis kontroll". Järgmise aasta 3. detsembril avastati Diago külast massihaud, milles olid 21 riigipöörde ajal kadunuks jäänud sõduri, kes otsustasid presidendile truuks jääda, säilmed.
Taust
6. veebruaril 2012 algatasid tuareegi mässulised valitsusvägede vastu suureskaalalise rünnaku, eesmärgiks oli vallutada Põhja-Mali Kidali linn. Keskvalitsusele ustavad tuareegid põgenesid repressioonide kartuses Bamakosse. Tuareegide vägedele lisasid võimekust Liibüa kodusõjas karastunud võitlejad. 8. veebruaril vallutasid Azawadi Rahvusliku Vabastusliikumise (MNLA) väed Mali-Alžeeria piiril asuva Tinzaouateni linna, valitsusväed pidid taanduma üle piiri. Kahe mässuliste fraktsiooni, islamistide ja tuareegide, mõjukamad grupeeringud olid vastavalt Ansar Dine ja MNLA. Islamistide eesmärk oli Mali põhjaosas kehtestada šariaadiseadused, tuareegid tahtsid oma kodumaale, mida nad nimetasid Azawadiks, autonoomiat kui mitte täielikku iseseisvust.
Riigipööre oli nädalaid kestnud valitsuse sisekaitsepoliitika vastaste meeleavalduste, mis oli Touré populaarsuse "rekordmadalale" toonud, kulminatsioon. Sõjavägi nõudis mässuliste vastu võitlemiseks paremat rahastust ja rohkem relvastust, mõned sõdurid olid rindele pidanud minema toidumoonata. Touré ametiaeg oleks pidanud lõppema aprillis toimuma pidanud valimistega.
Riigipöörde põhjustanud tegurid:
Enock Mwepu
Enock Mwepu (sündinud 1. jaanuaril 1998 Lusakas) on endine Sambia jalgpallur (poolkaitsja).
Ta alustas klubikarjääri Sambias.
2017. aasta juunis liitus ta Austria kõrgliiga klubiga Salzburgi Red Bull. Klubi põhikoosseisu liikmeks sai ta hooajal 2018–19, mängides enne seda hooajal 2017–18 põhiliselt klubi reservmeeskonnas Liefering Austria esiliigas. Salzburgiga tuli ta neli korda Austria meistriks.
2021. aasta juulis sõlmis ta nelja-aastase lepingu Inglismaa kõrgliigaklubiga Brighton & Hove Albion. Esimese värava lõi ta Inglismaal 27. oktoobril 2021 liigakarikamängus Leicester City vastu. Inglismaa kõrgliigas lõi ta esimese värava kolm päeva hiljem Liverpooli vastu. Brighton & Hove Albionis jäi Mwepu arvele 27 mänguga kolm väravat.
2017. aastal tuli Mwepu Sambia kuni 20-aastaste koondisega Aafrika omavanuste meistriks. Sambia jalgpallikoondises tegi ta debüüdi 2. septembril 2017 MM-i valikmängus Alžeeria vastu ja lõi selles mängus ka värava. 23 mänguga lõi ta Sambia koondises kuus väravat.
Tema noorem vend Francisco Mwepu on samuti jalgpallur.
2022. aasta sügisel oli Mwepu sunnitud jalgpallurikarjääri lõpetama, kuna tal diagnoositi haruldane südamehaigus.
Alice ja Elisabeth Cahen d'Anvers
"Alice ja Elisabeth Cahen d’Anvers", ka "Roosa ja sinine", on prantsuse kunstniku Pierre-Auguste Renoiri (1841–1919) teos.
Prantsuse pankuri Louis Cahen d'Anversi tütreid Alice'it ja Elisabethi kujutav maal asub alates 1952. aastast São Paulo kunstimuuseumi kogudes.
Hernani Azevedo Júnior
pisi|Hernani (2018) Hernani Azevedo Júnior (mängijanimega Hernani; sündinud 27. märtsil 1994 São Gonçalo do Sapucaís) on Brasiilia jalgpallur, kes mängib poolkaitsjana Itaalia kõrgliiga klubis Parma.
Ta alustas karjääri kodumaa klubis Atlético Paranaense. Klubi põhimeeskonnas tegi debüüdi 2013. aastal Paraná osariigi meistrivõistlustel. 2013. aastal mängis ta lisaks Brasiilia esiliiga klubis Joinville. Seejärel mängis Atlético Paranaensega lisaks Paraná osariigi liigale Brasiilia kõrgliigas kuni 2016. aastani. Atlético Paranaense meeskonnas tegi ta Brasiilia kõrgliigas debüüdi 10. septembril 2014 mängus Grêmio vastu ja lõi esimese värava kõrgliigas neli päeva hiljem mängus Vitória vastu.
2016. aasta detsembris sõlmis ta viie aasta pikkuse lepingu Peterburi Zenitiga. Hooaja 2017–18 mängis ta laenulepinguga Prantsusmaa kõrgliiga klubis AS Saint-Étienne, lüües kokku kolm väravat. Hooajaks 2018–19 naasis ta Peterburi Zeniti, tulles sel hooajal klubiga Venemaa meistriks. 2019. aasta juulis suundus ta laenule Itaalia kõrgliiga klubisse Parma.
Lääne tee
Lääne tee on tänav Tallinnas Pirita linnaosas Merivälja asumis.
Tänav saab alguse Merivälja muuli lähikonnas Ranna teelt ning suundub esmalt kirdesse ja siis idakagusse. Tänava pikkus on umbes 1 km.
Nerodia
Nerodia on maoperekond.
Klassifikatsioon
Perekonda Nerodia klassifitseeritakse roomajate andmebaasis järgmised maoliigid :
Levila
Neid võib kohata Kanadas, Ameerika Ühendriikides, Mehhikos ja Kuuba põhjaosas.
Välislingid
Selles artiklis on kasutatud prantsuskeelset artiklit fr:Nerodia seisuga 07.02.2014.
Okilani Tinilau
pisi|Okilani Tinilau (2011) Okilani Tinilau (sündinud 2. jaanuaril 1989 Nukulaelaes) on Tuvalu kergejõustiklane ja jalgpallur.
Karjäär
Tinilau osales esimese Tuvalu sportlasena 2008. aasta suveolümpiamängudel. 15. augustil 2008 osales ta 100 meetri jooksus, kus parandas Tuvalu rekordit, saades oma eeljooksus viimase koha ajaga 11,48.
Ta on osalenud 2009. aasta kergejõustiku maailmameistrivõistlustel, 2011. aasta kergejõustiku maailmameistrivõistlustel ja 2013. aasta kergejõustiku maailmameistrivõistlustel.
Seto külävüü
Seto külävüü on Setumaa olulisi kultuuriobjekte, vaatamisväärsusi ja asutusi ühendav turismimarsruut.
Okilani Tinilau
Karjäär
Tinilau mängib ka Tuvalu jalgpallikoondises, klubis FC Manu Laeva.
Seto külävüü
Seto külävüü kulgeb Võõpsust Luhamaani ja on umbes 100 kilomeetrit pikk. Turismimarsruut on suunatud eeskätt autoturistidele ja rattamatkajatele. Marsruut on tähistatud 130 viida, 12 välikaardi ja 3 infotulbaga. Marsruudi äärde on rajatud 8 puhkekohta. Vaatamisväärsusi tutvustav informatsioon on eesti, setu, inglise ja vene keeles.
Marsruut tutvustab 37 Setumaa vaatamisväärsust ja asutust, millest 33 asub Eestis ja 4 Venemaal:
Bruno Leuschner
pisi|Bruno Leuschner (1963)
Bruno Max Leuschner (12. august 1910 Rixdorf (tänapäeval Berliin, Neukölln) – 10. veebruar 1965 Ida-Berliin) oli Saksa DV riigitegelane.
Seto külävüü
Seto külävüü marsruudi tähistamise eestvedaja oli MTÜ Setomaa Turism. Taristu väljaehitamist rahastasid Setomaa arengu programm, Maaelu Arengu Euroopa Põllumajandusfond Leader meetme raames, MTÜ Setomaa Turism ja Setomaa Valdade Liidu neli valda – Mikitamäe, Värska, Meremäe ja Misso vald.
Bruno Leuschner
Bruno Leuschner oli pärit kingsepa perekonnast. Põhikooli lõpetamise järel õppis ta aastatel 1925–1928 kaubandust. Lisaks täiendas ta ennast õhtukursustel. Seejärel töötas ta kaubandustöötajana. Ta ühines tööliste spordiliikumisega ja astus 1931. aastal Saksamaa Kommunistlikku Parteisse. Natsionaalsotsialistide võimuletuleku järel osales Bruno Leuschner Neuköllnis põrandaaluses kommunistlikus tegevuses. 1936. aastal ta vahistati ja 1937. aastal karistati teda 6-aastase vabaduskaotusega. Karistusaja lõppemise järel hoiti teda kinni Sachsenhauseni ja Mauthauseni koonduslaagris ja ta vabanes vangistusest 1945. aastal. Vabanemise järel töötas Bruno Leuschner Saksamaa Kommunistliku Partei Keskkomitee majandusosakonna juhatajana ja alates 1946. aasta aprillist Saksamaa Sotsialistliku Ühtsuspartei Eestseisuse majandusosakonna juhatajana. 1947. aastal sai ta Saksa Majanduskomisjoni (Saksa DV valitsuse eelkäija) majandusasjade osakonna juhatajaks ja 1948. aastal Saksa Majanduskomisjoni esimehe asetäitjaks ja planeerimise peavalitsuse juhatajaks.
Georg Eberhard Seefels
Georg Eberhard Seefels (september 1720 Esslingen – 23. märts 1794 Kanepi) oli Eesti vaimulik.
Ta oli aastast 1742 von Kurselli juures koduõpetajaks. Ta ordineeriti 21. juunil/2. juulil 1755 õpetajaks.
Ta oli aastatel 1755–1786 Kursi Maarja-Eliisabeti koguduse õpetaja; oli lisaks aastatel 1772–1784 Tartu kreisi praost. Jäi 14. märtsil/25. märtsil 1786 emerituuri.
Isiklikku
Tema väimees Johann Philipp von Roth oli Kanepi Jaani koguduse õpetaja, tema tütretütre mees Heinrich Wilhelm Bornwasser oli Võru Katariina koguduse õpetaja.
Bēne vald
Valla pindala on 88,9 km². 2011. aastal oli seal 1799 elanikku, 2021. aasta seisuga elas seal 1411 inimest. Aastal 2011 elas vallas 1319 lätlast, 237 venelast, 83 valgevenelast, 31 ukrainlast, 15 poolakat ja 83 leedulast. Valla keskus on Bēne küla. Vallamaja asub aadressil Centrālais laukums 3. Vallavanem on Gints Vežuks (ühine Ukri vallaga).
Ajalugu
Valla tänapäevane territoorium on kujunenud Bēne (Behnen) ja Krūškalne (Kruschkaln) mõisade maadele. Valla saksakeelne nimekuju ongi Behnen. Aastal 1935 oli Jelgava kreisi kuulunud valla pindala 62 km² ja seal oli 1681 elanikku.
Aastal 1945 moodustati vallas Bēne ja Krūškalne külanõukogud, vald ise likvideeriti aga aastal 1949. Aastal 1951 liideti Bēne külanõukoguga Krūškalne külanõukogu, aastal 1954 aga Sniķere külanõukogu. Aastal 1958 sai Bēne töölisasula staatuse ja külanõukogu arvati selle koosseisu. Sellest moodustati siis Bēne maaterritoorium. Selsamal aastal liideti Bēne maaterritooriumi kolhoosi Zelmenis alad Ukri külanõukoguga. Aastal 1965 arvati Bēne maaterritooriumi koosseisu Auce maaterritooriumi sovhoosi Mežmaļi alad, aastal 1977 aga osa Ukri külanõukogust.
Aastal 1990 kaotas Bēne linnalise asula staatuse ja ühendati maaterritooriumiga Bēne vallaks. 2009. aastal liideti vald Auce piirkonnaga, aastast 2021 kuulub see aga Dobele piirkonda.
Loodus
Valla suuremad jõed on Auce jõgi, Vadakste jõgi ja Skujaine. Valda jääb Bēne veskijärv.
Looduskaitse all on Pūpoli tamm, Gailīši kalmistu elupuu, Pļaviņase tamm, Lumbji Metsatamm, Lumbji Põllutamm, Bēne allee, Bēne tamm, Silagaiļi tamm, Silagaiļi pärn, Kāvzaiši tamm, Kāvzaiši mänd, Kāvužase tamm, Lūši tamm, Ciekuri Vana tamm, Cirole mänd, Kukuri kalmistu männid ja Āžļabase künnapuu, lisaks veel kolmteist nimetut põlispuud. Valda jääb Garākalnsi juttselg-kärnkonnade elupaiga kaitseala pindalaga 26,06 hektarit.
Kaitstavad objektid
Kultuurimälestistest on riikliku kaitse all Kaijukrogsi muinaskalmed, Ceriņi muinaskalmed, Liekņi muinaskalmed ja Ritumi muinaskalmed.
Kohaliku kaitse all on Baukaiši muinaskalmed ja Bēne mõisa hoonetekompleks, sealhulgas häärber ja veski.
Asustus
Vallas on neli küla. Valla keskus Bēne on staatusega lielciems ja aastal 2022 oli seal 1202 elanikku. Krūškalne on staatusega skrajciems ja aastal 2014 oli seal 45 elanikku. Kaks küla on staatusega mazciems: Vecmiķeļi 62 elanikuga aastal 2022 ja Vecsniķere 8 elanikuga aastal 2005.
Ülejäänud valla elanikud elasid külade koosseisu mitte kuuluvates taludes.
Saldo
Saldoks nimetatakse bilanssi või kontot tasakaalustavat jääki. [1] Panganduses ja raamatupidamises nimetatakse saldoks võlgnetavat rahasummat, mis jääb hoiukontole. Raamatupidamises on saldo erinevus aruandeperioodil kontole kantud deebetkannete summa ja krediidikannete summa vahel. [2] Aktivakontodel kantakse saldod alati deebetpoolele ja passivakontodel aga alati kreeditpoolele. [3]Kui koguarveldus ületab kogu kreediti, näitab konto deebetjääki. Vastupidine olukord tekib siis, kui kreediti kogusumma ületab koguarvelduse, sellisel juhul näitab konto kreeditsaldot. Kui deebet / krediit on kokku võrdsed, arvestatakse kontojääki nullina. Aruandeperioodil kajastab "bilanss" varade ja kohustuste netoväärtust. Raamatupidamise arvestuse tasakaalustamine viitab järgmise esmase bilansi võrrandile:
Varad = kohustused + omakapital [2]
Kasutatud allikad:
1. http://eki.ee/dict/qs/index.cgi?Q=saldo
2. https://en.wikipedia.org/wiki/Balance_(accounting)
3. http://eprints.tktk.ee/231/2/kontode_ssteemi_kirjeldus.html
Christopher Hill
John Edward Christopher Hill (6. veebruar 1912 York – 23. veebruar 2003 Chipping Norton, Oxfordshire) oli inglise marksistlik ajaloolane ja akadeemik, kes keskendus 17. sajandi Inglismaa ajaloole, eriti Inglise revolutsioonile.
Richard Jõgis
Richard Jõgis (kuni 1926 Richard Jõg; 28. september 1898 Tallinn – 6. detsember 1978 Tallinn) oli eesti vaimulik.
Richard Jõgis õppis Tallinna linna algkoolis, Niklasseni-nimelises eraalgkoolis, 1908–1915 Tallinna Nikolai I Gümnaasiumis, 1915–1916 Petrogradi dr Schepowalnikovi eragümnaasiumis, 1916–1917 Tallinna Aleksandri Gümnaasiumis ja 1917–1918 Saraatovi Poeglaste Gümnaasiumis, kus lõpetas ka gümnaasiumi. Aastatel 1918–1919 õppis ta Saraatovi Ülikoolis arstiteadust. Eestisse opteerus ta aastal 1920. Õppis aastatel 1921–1928 Tartu Ülikooli usuteaduskonnas. Prooviaastal oli ta Jüri koguduses praost Jakob Aunveri juures. Õpetajaks ordineeriti ta 17. veebruaril 1929.
Aastatel 1929–1945 teenis ta õpetajana Kose kogudust, seejuures oli ta aastatel 1935–1944 Ida-Harju praostkonna abipraost ja aastal 1945 praosti kohusetäitja. Ent 1. mail 1945 ta arreteeriti NKVD poolt ning saadeti parandustöölaagrisse ja asumisele Siberisse.
Wasbüttel
Wasbüttel on vald Saksamaal Alam-Saksi liidumaal Gifhorni kreisis.
Richard Jõgis
Eriliseks suurpäevaks tema elus oli 16. august 1977, mil ta kutsuti Kosele jutlustama. See jumalateenistus kujunes koguduse võimsaks austusavalduseks oma endisele õpetajale. Kosel peetud jutlus on ka trükis avaldatud.
Wasbüttel
Valla pindala on 6,51 km². 31. detsembril 2015 elas seal 1889 inimest.
pisi|tühi|Luterlik kabel
Tänak
Tänak on eesti perekonnanimi.
2022. aasta 1. jaanuari seisuga oli Eestis perekonnanimi Tänak 15 mehel ja 20 naisel. Perekonnanimede levikult on Tänak meeste puhul 8436. ja naiste puhul 6716. kohal.
Nodiko Tatišvili
Nodiko Tatišvili (gruusia keeles ნოდიკო ტატიშვილი; sündinud 5. novembril 1986 Thbilisis) on Gruusia laulja.
2013. aasta Eurovisiooni lauluvõistlusel esindas ta koos Sopho Gelovaniga Gruusiat lauluga "Waterfall".
Pildi skaleerimine
Pildi skaleerimine (ingl image scaling) tähendab arvutigraafikas ja digitaalses pilditöötluses digitaalse pildi suuruse muutmist.
Vektorgraafikat on võimalik skaleerida pildi kvaliteeti kaotamata, skaleerides pilti moodustavaid primitiive geomeetriliste teisendustega. Rastergraafika skaleerimisel tuleb luua uus pilt, millel on rohkem või vähem piksleid. Pildi ja pikslite arvu vähendamisega kaasneb tavaliselt märgatav kvaliteedikadu. Digitaalse signaalitöötluse seisukohalt on rastergraafika skaleerimine kahedimensiooniline näide diskreetimissagedusteisendusest – diskreetse signaali teisendamisest ühest diskreetimissagedusest teise.
Matemaatika
Pildi skaleerimist võib mõista kui teatud sorti pildi taasdiskreetimist või pildi taastamist Nyquisti-Shannoni diskreetimisteoreemi mõttes. Vastavalt sellele teoreemile tuleb enne suurema resolutsiooniga originaali vähendamist kasutada sobivat 2D aliasevastast filtrit, et vältida artefakte. Pilt vähendatakse informatsiooniks, mida suudab kanda tulemuseks olev väiksem pilt.
Pildi suurendamisel asendab aliasevastast filtrit taastusfilter.
Keerulisem lähenemine suurendamisele käsitleb probleemi pöördprobleemina, vastates küsimusele, kuidas saaks luua usutavat pilti, mis näeks pärast vähendamist välja nagu sisendpilt. Selle jaoks on kasutatud mitmesuguseid meetodeid, nende hulgas optimeerimistehnikaid regulatsiooni termidega ja masinõpet.
Algoritmid
Pildi suurust saab muuta mitmel viisil.
Lähima naabri interpolatsioon
Üks lihtsamaid viise pildi suurust muuta on lähima naabri interpolatsioon, mis asendab väljundi iga piksli lähima sisendpiksliga. Suurendamisel põhjustab see olukorras, et mitu lähedalolevat pikslit on sama värvi, mis võib säilitada pikslikunsti piltides soovitud teravust, kuid põhjustada sakilisust piltides, mis varem olid sujuvad. Lähima naabri algoritmis ei pea lähim piksel olema matemaatiliselt lähim. Tavaline on ümardada alla, mis põhjustab vähem artefakte ja on kiirem, kuid erineb ka rohkem originaalist.
Bilineaarsed ja bikuubilised algoritmid
Bilineaarne interpolatsioon töötab pikslite värvide vahel interpoleerides, mis põhjustab väljundis pideva ülemineku ühelt pikslilt teisele, isegi kui originaalis on üleminekud diskreetsed. Kuigi see on soovitav sujuvate tooniüleminekutega piltidel, vähendab see algoritm kontrasti (teravaid ääri) moel, mis ei sobi joongraafika jaoks. Bikuubiline interpolatsioon annab märkimisväärselt paremaid tulemusi ning on arvutuslikult ainult veidi keerulisem.
Sinci ja Lanczosi filtrid
Sinci filter on teoorias parim võimalik taastus perfektse ribalaiusega signaali jaoks. Praktikas pole sinci-põhise filtri kõik eeldused täidetud päriseluliste digitaalpiltide poolt. Lanczosi filter, sinci filtri lähend, annab paremaid tulemusi. Bikuubilist interpolatsiooni võib lugeda arvutuslikult efektiivseks Lanczosi filtri lähendiks.
Kastimeetod
Eelnevate algoritmide üks nõrkus on, et need võtavad arvesse ainult piiratud hulga piksleid. Kui pilti vähendada alla mingi piiri, näiteks rohkem kui kahekordselt bilineaarse algoritmi korral, siis ei võta algoritm arvesse sisendi kõiki piksleid, mis põhjustab informatsiooni kadu ja ebatäpseid tulemusi.
Triviaalne lahendus on kasutada kastimeetodit, mis käsitleb sisend- ja väljundpildi piksleid kastidena, kus väljundipildi piksli värvus on kõigi selle sisendpikslite värvuste kaalutud keskmine. See tagab selle, et kõiki sisendpiksleid võetakse väljundis arvesse. Selle algoritmi suurim nõrkus on, et seda on raske optimeerida.
Mipmap
Teine lahendus piltide vähendamisel liiga väheste pikslite arvessevõtmise probleemile on mipmapid. Mipmap on eelvähendatud koopiate hulk. Pilti vähendades võetakse sisendiks lähim suurem mipmap, kindlustamaks et ükski originaalse sisendi piksel ei jääks arvestamata. See algoritm on kiire ning lihtne optimeerida ja on standardiks paljudes raamistikes nagu OpenGL. Selle halb külg on see, et see võtab kolmandiku võrra rohkem mälu.
Fourier' teisenduse meetodid
Fourier' teisendusel põhinev interpoleerimine ümbritseb sagedusdomeeni nullkomponentidega. (Sujuv aknapõhine lähenemine vähendaks rõngasartefakte.) Kuigi meetod säilitab (või taastab) hästi detaile, on rõngasartefaktid ja pildi ringleke ühest servast teise märkimisväärsed probleemid.
Servapõhine interpolatsioon
Servapõhised interpoleerimisalgoritmid keskenduvad väljundpildis servade säilitamisele, erinevalt teistest algoritmidest, mis võivad põhjustada treppartefakte.
Selle algoritmi näidete hulka kuuluvad New Edge-Directed Interpolation (NEDI), Edge-Guided Image Interpolation (EGGI), Iterative Curvature-Based Interpolation (ICBI) ning Directional Cubic Convolution Interpolation (DCCI). 2013. aasta analüüs leidis, et DCCI andis parimaid PSNR ja SSIM tulemusi testpiltide hulga peal.
Vektoriseerimine
Vektorite eraldamine (vektoriseerimine) pakub teist lähenemist. Vektoriseerimine tekitab kõigepealt resolutsioonist sõltumatu vektorkujutise skaleeritavast pildist. Seejärel renderdatakse resolutsioonist sõltumatu vektorkujutis soovitud resolutsioonil tagasi rasterpildiks. Seda tehnikat kasutavad Adobe Illustrator, Live Trace ja Inkscape. Vektorgraafika on sobiv lihtsatele geomeetrilistele piltidele, kuid ei tööta hästi fotodega nende keerulisuse tõttu.
Süvakonvolutsioonivõrgud
Süvakonvolutsioonivõrgud kasutavad masinõpet, mis töötab ka detailsete piltide peal nagu fotod ja keerulised kunstiteosed. Programmid, mis kasutavad seda meetodit, on näiteks Waifu2x ja Neural Enhance.
Üldine
Piltide skaleerimist kasutavad muuhulgas veebibrauserid, pilditöötlustarkvara, piltide ja failide lugejad, tarkvaralised suurendusklaasid, digitaalne suurendus, pisipiltide loomisprotsess, piltide kuvamine ekraanil ning printimine.
Video
Juhul kui salvestatud video resolutsioon ei vasta ekraani resolutsioonile, tuleb seda eelnevalt skaleerida. Skaleerimine toimub reaalajas ja väljundit ei salvestada pärast selle kuvamist.
Pikslikunsti skaleerimine
Kuna pikslikunst on tavaliselt väikese resolutsiooniga, tugineb see üksikute pikslite hoolikale asetusele ning on tihti väga piiratud värvihulgaga. See põhjustab pilte, mis tuginevad stiliseeritud visuaalsetele märguannetele, et määratleda keerulisi kujutisi, kus üksikud pikslid on olulised. Seetõttu on pikslikunsti skaleerimine eriti keeruline probleem.
Töötati välja spetsiaalsed algoritmid, mis käsitlevad pikslikunsti, sest traditsioonilised skaleerimisalgoritmid ei arvesta visuaalseid märguandeid.
Kuna tavapärane kasutusvaldkond on emulaatorites neljanda generatsiooni ja varasemate arvutimängude väljanägemise parandamine, on paljud neist tehtud töötama reaalajas väikeste sisendpiltide jaoks 60 kaadrit sekundis.
Kiire riistvara peal on need algoritmid sobivad mängimiseks ja reaalaja pilditöötluseks. Nende algoritmide tulemuseks on terav, minimaalselt udune graafika. Skaleerimisalgoritmid on implementeeritud paljudes emulaatorites ja 2D-mängumootorites.
Muutumatu voolamine
Muutumatu voolamine ehk muutumatu vool ehk statsionaarne voolamine ehk statsionaarne vool on vool, mille kiiruse suurus ega suund ajas ei muutu.
Kuigi rangelt võttes muutumatut voolamist üldiselt kusagil ei eksisteeri, siis sel juhul, kui muutumine on aeglane, ei toimu märgatavaid kiirendusi.
Muutumatu voolamine on nt veevool torustikes, kanalites, jõgedes jne.
Muutumatule voolamisele vastandub muutuv voolamine.
Saare rahvamaja
Saare rahvamaja on rahvamaja Jõgeva maakonnas Mustvee vallas Kääpa külas. Rahvamaja haldab SA Kalevipoja Koda.
Rahvamaja valmis 1934 ja see oli ümberehitus endisest magasiaidast. Maja omanik on olnud Saare Põllumeeste Selts.
1960. aastate alguses nimetati rahvamaja ümber kultuurimajaks.
Kašmiiri keel
Kašmiiri keel (कॉशुर, کٲشُر Kashur) on Indoeuroopa keelkonna India rühma dardi alarühma kuuluv keel. Seda kõneldakse peamiselt Kashmiri orus India loodeosas. Sealne territoorium on jagatud kolme riigi vahel: India, Pakistan ja Hiina. Kõnelejad on peamiselt kašmiirlased.
Kašmiiri keele kõnelejaid on 2011. aasta andmete põhjal umbes 7.1 miljonit, kellest 6 797 587 elab Indias Jammu ja Kashmiri osariigis ja natuke üle 350 000 Pakistanis.
Kašmiiri keel kuulub nende 22 India ametliku keele hulka, mille jätkusuutlikkust on sealsel valitsusel kohustus tagada. Ülikoolides on kašmiiri keelt hakatud õpetama alles hiljuti. Kašmiiri keele kõnelejate kirjaoskus on meestel 88% ning üle 35-aastaste naiste seas 12%. Kašmiiri keele kõnelejad räägivad teise keelena enamasti urdu või inglise keelt.
Traditsiooniliselt kirjutati kašmiiri keelt šaarada kirjas, mida tänapäeval kasutatakse vaid üksikutes religioossetes kogukondades. Igapäevases kasutuses on araabia kiri, ladina kiri ja devanaagari kiri.
Põhiarvsõnad 1–10
Null (0): Siphar
Numbrid 0–9 devanaagari kirjas:
Numbrid 1–10 araabia kirjas:
Vokaalfoneemid
Kašmiiri keeles on kaheksa vokaalfoneemi. Vokaalid saavad olla kas lühikesed või pikad. Samuti on nii mõndagi pikka (/i:/, /e:/, /ə:/, /u:/, /o:/) ning lühikest häälikut (/e/, /o/, /ə/, /a/) võimalik muuta nasaalideks. Taoline ninahäälikuks muutmine võib muuta ka sõna tähendust, kuna muutub foneem.
Konsonantfoneemid
Nagu kõik indoaaria keeled, on ka kašmiiri keel konsonandirikas. Seda kirjeldab järgnevate konsonantide üksteisest eristumine:
m.asp – mitteaspireeritud
aspir – aspireeritud
Rõhk
Rõhk langeb tavaliselt tugevamale silbile. Silp, milles on konsonant+vokaal on tugevam, kui silp, milles on ainult vokaal ning konsonant+vokaal silbist on omakorda tugevam konsonant+vokaal+vokaal silp. Rõhk üksi sõna tähendust aga kašmiiri keeles ei muuda.
Grammatika
Kašmiiri keeles on:
Sõnajärg
Klassikaline sõnajärg kašmiiri keeles on Subjekt-Verb-Objekt (SVO), kuid millegi rõhutamisel on võimalik ka teistsugused sõnajärjed.
Murre
Täpsemad uuringud kašmiiri dialektide kohta puuduvad, aga tavaliselt jagatakse need regionaalseteks sotsiaalseteks. Regionaalseid murdeid on mitmeid, standardkujuks on aga Kashtawari murre. Sotsiaalseteks murreteks peetakse vastavalt hindu muslimi kašmiiri keelt, sõltuvalt kõnelejaid mõjutavast kultuuriruumist.
Heliseb-kõliseb...
"Heliseb-kõliseb... Romaan-revüü, ehk, Lihtne ja tõepärane kirjeldus bioloogiakandidaat Kaaro Neeme viibimisest noorte suvepäevadel mõnes Eesti NSV rajoonis 196... aasta juunikuus" on Teet Kallase 1972. aasta romaan.
Romaani tegevustik leiab aset Nõukogude Eestis 1960. aastatel. Peategelane bioloogiakandidaat Kaaro Neem liitub bussitäie loovisikutega, kes astuvad üles noorte suvepäevadel. Realistliku pildiga seguneb unenäoline võlumaailm. Romaani tegelaste seast võib ära tunda Andres Vanapa, Arvi Siia, Hando Runneli, Gustav Naani, Robert Vaidlo, Hugo Hiibuse, Uno Eltsi jt.
Teet Kallas kirjutas romaani eeluurimisvanglas ja hullumajas viibides paari kuu jooksul. Algses versioonis oli üle 1200 lehekülje.
Retseptsioon
Teet Kallase esikromaan tekitas juba pärast ilmumist suurt elevust. Kriitikud võrdlesid seda Mihhail Bulgakovi "Meistri ja Margaritaga" ning Jack Kerouaci hipiromaanidega. Hiljem lisandus paralleel Gabriel García Márquezega ja määratlus "maagiline realism".
Vologda kubermang
Vologda kubermang oli Venemaa keisririigi ja Venemaa NFSV haldusüksus (kubermang). Kubermangu administratiivne keskus oli Vologda. Kubermang eksisteeris aastatel 1796–1929.
Enne 12. sajandit asustasid sealset ala soome-ugri hõimud. 12. sajandil tungisid alale novgorodlased, kes rajasid sinna mitu linna (näiteks Vologda) ja hakkasid levitama ristiusku.
Rooma tervitus
pisi|"[[Horatiuste vanne" (1784), Jacques-Louis Davidi maal.]] pisi|Vabadussõjalased andmas Rooma tervitust 1933 Rooma tervitus (saluto romano) on tervitus, millega kaasneb parema käe ettesirutamine, sõrmed koos. Varieeruvalt võib käsi olla küünarnukist kõverdatud või siis täiesti sirgelt üles tõstetud.
Tervitust on tihti peetud pärinevaks Vana-Roomast, kuid üheski tolleaegses kirjatöös pole sellist kommet kirjeldatud ning kunstis levinud tervitused ei sarnane selle tänapäeval tuntud kujule. Seose alguspunktiks on peetud prantsuse uusklassitsistliku maalikunstniku Jacques-Louis Davidi 1784. aasta teost "Horatiuste vanne".
Selle võtsid kasutusele Itaalia fašistlik diktaator Benito Mussolini, Adolf Hitler kujundas sellest natsitervituse ning "iidset vaba mehe tervitust" kasutasid ka Eesti vabadussõjalased. Tänapäeval kasutavad seda tervitust neofašistid, neonatsid, ultranatsionalistid ja paremäärmuslased.
Lütje Hörn
thumb|Lütje Hörn aastal 2010 thumb|Lütje Hörni paiknemine Leeri kreisis
Lütje Hörn on asustamata Ida-Friisi saar Põhjameres. See kuulub Saksamaale ja paikneb umbes 3 kuni 4 km Borkumist kagus Ida-Friisimaa Randzelwattis. Lütje Hörn on inkorporeerimata ala Leeri kreisis Alam-Saksimaal.
Ajalugu
Lütje Hörni on esmamainitud 1576. aasta seilamisjuhendis kui Hooghe Hörn. 1859. aastast on saart näidatud padumere (Watt) topograafilistel kaartidel Borkumist kagus.
Geograafia
Erinevalt kõigist teistest Ida-Friisi saartest on Lütje Horn joondunud põhja-lõuna suunas. See on nii saare asukoha tõttu Emsi idakanalis. Alates esimesest dokumenteerimisest on saare asukoht liikunud umbes 2 km kagusse. Vaid umbes 40 aastaga, aastatel 1961 kuni 1999, nihkus saar umbes 600 m itta ja 150 m lõunasse. See vastab kiirusele 15 m aastas itta ja 4 m aastas lõunasse. Aastatel 1999 kuni 2005 liikus saar veel 100 m itta.
Ligipääs
Saart võib külastada vaid rahvuspargi administratsiooni nõusolekul, kuna see kuulub Wattenmeeri rahvusparkide esimesse tsooni ja on linnukaitse saar. Saarel ei ole ehitisi.
Emand Karlsson
Emand Karlsson on episoodiline tegelane Astrid Lindgreni raamatus "Meisterdetektiiv Blomkvisti ohtlik elu".
Esimest korda mainitakse teda triloogia teise osa kuuendas peatükis, kus Punaste rooside eest põgenev Kalle Blomkvist tema hoovis peidupaika otsib.
Emand Karlsson elab Timukamäel, see on osa Lillköpingu linnakesest, "kus ei ela just piirkonna koorekiht". Emand Karlsson on samuti Timukamäel elava poisi Jonte sõnul "tige nagu herilane", muuhulgas on daam näiteks oma hooviplangule okastraadi peale tõmmanud. Autor ütleb, et emand Karlsson ei kuulunud nende inimeste hulka, "kes oleks sallinud arusaamatut müra oma tagahoovis"; mööda oma aeda ja koda ringijooksvatele marakrattidele ähvardab ta politsei kutsuda.
Oma väikekodanlikkuses on emand Karlsson siiski tõeline daam, alati uudistest pakatamas ja sensatsioonihimuline. Kui linnakeses levib uudis vana Greni tapmisest, on just tema see, kes purjetab poeuksest sisse, et "kirjeldada kõike, mida ta teadis ja veelgi rohkemgi, nii et suu vahutas". Tänu sellele kuulis juhtunust ka isa poes leti taga soolaheeringaid pakkinud Kalle.
Emand Karlsson on üks humoorikamalt kirjeldatud hetkelisi tegelaskujusid kogu raamatus: üksikute lausetega joonistub lugejale suurepärane portree väikelinna mamslist, kelletaoliseid leidub kõikjal.
Troy Gentry
pisi|Montgomery Gentry 2008. aastal. Troy Gentry (paremal) ja Eddie Montgomery Troy Gentry (5. aprill 1967 Lexington – 8. september 2017) oli USA kantrilaulja.
Troy Gentry ja Eddie Montgomery moodustasid kantriduo Montgomery Gentry.
Vasknarva vald
Vasknarva valla nime on kandnud kaks valda:
SolarXOne
Päikesedroon SolarXOne on firma XSun loodud päikeseenergial töötav mehitamata õhusõiduk ehk droon. Droon on loodud koostöös maailmatasemel ülikoolidega.
XSun
XSun on idufirma, mis sai alguse Prantsusmaalt ning kus asub praegu ka nende peakorter. Firma sai alguse aastal 2016 ning nende põhieesmärk on arendada ja suurendada päikeseenergia kasutamist. XSun on üks esimesi firmasid, kes on loonud drooni, mis suudab ise otsuseid teha. Drooni arendamisest võtsid osa ka näiteks Airbus ja Euroopa kosmoseagentuur ESA.
SolarXOne
Päikesedroonil on tiivaulatus 4,5 meetrit ja tiivapaare on kaks, mis aitavad parandada aerodünaamikat, samuti on droon varustatud nelja propelleriga. Tiibade pind on kaetud laias ulatuses päikesepaneelidega, mis annavad võimaluse lennata pikki distantse, kogudes sel ajal andmeid, kuna droon on varustatud kaamerate ja lidariga. Ilusa ja päikselise ilmaga suudab droon lennata umbes 12 tundi, mis on umbes 600 kilomeetrit ja öösel suudab lennata patareide peal kuni 5 tundi. Drooni maksimaalne kiirus on 50 sõlme. Droon ei tekita                               heidet, kuna lendab päikeseenergia jõul. Samuti on droon vaikne, maksimaalne heli on umbes suurusega 40db (nagu vee voolamine). SolarXOne kaalub 25 kilogrammi ning suudab kanda 5 kilogrammi suurust lasti.
Turvalisus
SolarXOne on varustatud FTS-iga (Flight Termination System), mis aitab peatada lendu, kui midagi peaks valesti minema. See seiskab drooni mootorid, avab langevarju ning paneb tööle kõva häire ja vilkuvad tulukesed. Samuti on droon valmistatud piisavalt tugevast materjalist, et maandumisel droon vigastada ei saaks. Turvalisuse süsteemi saab tööle panna nii piloot maa peal, kui ka droon ise, kui tunneb, et selleks on vajadust.
Kasutusalad
Drooni saab kasutada näiteks maapinna kaardistamiseks, metsanduses ja kaevandustes. Samuti metsatulekahjude kaardistamiseks. On võimalik kasutada ka bioloogilise mitmekesisuse uurimiseks, kuna droon on vaikne ja ei sega näiteks loomi ja linde. Uurimine on mugav, kuna droon on varustatud kaamerate ja anduritega, seetõttu saab korraga koguda palju infot.
X, Y ja Zee
"X, Y ja Zee" ("Zee and Co.", rööppealkirjad "X, Y and Zee", "X, Y, and Zee", "X, Y & Zee", "Zee and Company") on 1972. aasta Suurbritannia film, mille produtseerisid Columbia Pictures ja ainult selle filmi jaoks loodud Zee Company. Filmi lavastas Brian G. Hutton ning see põhineb Edna O'Brieni romaanil "Zee & Co." (1971).
Elizabeth Taylor ja Michael Caine mängivad selles keskealist nääklevat paari Zee ja Robert Blakelyt, kelle abielu on otsa saamas. Kolmas peategelane on Susannah Yorki kehastatud Stella, kellesse Robert armub. Kõrvalosas esineb Margaret Leighton.
Teemalaulu "Going in Circles" kaverdas Three Dog Night albumil "Seven Separate Fools" (1972), samuti oli see ansambli eelmise albumi "Harmony" (1971) singli "The Family of Man" B-poolel.
Uota Ale
Uota Ale (sündinud 6. juunil 1986) on Tuvalu jalgpallur, kes mängib jalgpalliklubis FC Tofaga.
Eck
Eck (vene keeles Эк(к)) oli Saaremaa aadlisuguvõsa.
Ajalugu
Eckide päritolu ei ole teada. Suguvõsaliin algab Nolgimõisa rendivaldaja Nikolaus Mattias Eckiga (1620−1690). Tema teine poeg Karl Johann (1683−1761) tõsteti 1719. aastal Rootsi aadliseisusse ja sai perekonnanimeks Ekesparre. Vanema poja Benjamin Ecki (1677−1748) liin kustus XVIII sajandil. Assessor Matthäus Olaus Ecki (1685−1752) pojad Friedrich Matthias von Eck (1729–maeti 1789), Gustav Adolf von Eck (1750–1805) ja Christian Friedrich von Eck (1745–suri pärast 1789) võeti 25. juunil (ukj 5. juulil) 1780 Saaremaa rüütelkonna matriklisse. Suguvõsa kustus meesliinis XIX sajandi algul.
SIBIS
pisi|300px|SIBISe Meeskond